Turkijos Didysis Nacionalinis Medžlisas

Didysis Nacionalinis Medžlisas, arba Didysis Nacionalinis Susirinkimas () – Turkijos vienų rūmų parlamentas, įstatymų leidžiamosios valdžios institucija. Sudaro 600 narių, renkamų visuotiniais tiesioginiais rinkimais 5 metų kadencijai pagal proporcinę rinkimų sistemą. Į Medžlisą patenka partijos, surinkusios ne mažiau kaip 7 % rinkėjų balsų. Būstinė Ankaroje.

Medžlisui vadovauja ir jam atstovauja Medžliso pirmininkas, kuriam padeda 4 vicepirmininkai.

Medžlisas leidžia įstatymus, tvirtina biudžetą, prižiūri vyriausybės veiklą, turi teisę keisti konstituciją.

Dažnai deputatų kalbos Medžlise yra verčiamos į arabų, rusų, anglų ir prancūzų kalbas, tačiau ne į kurdų kalbą, kuri yra antra labiausiai vartojama kalba Turkijoje. Pranešimai kurdų kalba parlamente yra draudžiami.

 Rinkimai 
Didžiojo Nacionalinio Medžliso nariai renkami visuotiniais tiesioginiais rinkimais 5 metų kadencijai pagal proporcinę rinkimų sistemą. Visi deputatai išrenkami 87 rinkimų apygardose, atstovaujančiose 81 Turkijos provincijai (dėl didelio gyventojų skaičiaus Stambulas ir Ankara padalyti į tris, o Izmiras ir Bursa – į dvi rinkimų apygardas). Siekiant išvengti situacijos, kai parlamente nė viena partija neturi absoliučios daugumos, 1982–2022 m. į Medžlisą siekiančios patekti partijos turėjo surinkti ne mažiau kaip 10 % rinkėjų balsų. 2022 m. šis slenkstis sumažintas iki 7 %.

Parlamento rinkimuose gali dalyvauti ir nepriklausomi kandidatai; jiems rinkimų slenkstis negalioja.e.g. Istanbul in 2011 has a successful candidate at 3.2% 

 Sudėtis 
Didįjį Nacionalinį Medžlisą sudaro 600 narių. Medžlisui vadovauja ir jam atstovauja Medžliso pirmininkas, kuriam padeda 4 vicepirmininkai. XXVIII Medžliso pirmininku išrinktas Teisingumo ir plėtros partijos (AKP) narys Numan Kurtulmuş.

 Frakcijos 
Medžliso nariai jungiasi į frakcijas (mažiausias narių skaičius 20). Po 2023 m. rinkimų Medžlise yra 6 frakcijos:

+ XXVIII Medžliso frakcijos Frakcija Narių skaičius Pirmininkas Išrinkta Dabar Teisingumo ir plėtros partija (AKP)   Abdullah Güler Respublikonų liaudies partija (CHP)   Özgür Özel Tautų lygybės ir demokratijos partija (DEM)   Filiz Kerestecioğlu Nacionalistų judėjimo partija (MHP)   Erkan Akçay Geroji partija (İYİ Parti)   Müsavat Dervişoğlu Naujasis kelias (YY)   — Šaltinis: Türkiye Büyük Millet Meclisi

Didžiojo Nacionalinio Medžliso nariai susiskirstę į įvairius specializuotus nuolatinius komitetus (2023 m. buvo 19). Komitetą sudarančių Medžliso narių skaičius svyruoja nuo 12 iki 35.

 Įgaliojimai 
Remiantis Turkijos konstitucijos 87 straipsniu, Didysis Nacionalinis Medžlisas:

 Leidžia įstatymus;
 Tvirtina valstybės biudžetą;
 Priima sprendimus dėl valiutos emisijos;
 Priima sprendimą dėl karo paskelbimo;
 Ratifikuoja tarptautines sutartis;
 Priima sprendimus dėl visuotinės amnestijos ir malonės suteikimo;
 Priima konstitucijos pataisas;
 Prižiūri vyriausybės veiklą;
 Priima sprendimą dėl nepaprastosios padėties įvedimo;
 Skiria tris Konstitucinio Teismo teisėjus;
 Sudaro Aukščiausiąją radijo ir televizijos tarybą;
 Skelbia pirmalaikius Medžliso ir prezidento rinkimus;
 Naikina parlamentaro imunitetą;
 Priima sprendimą dėl mandato praradimo.

 Šaltiniai 

 Nuorodos 


Kategorija:Parlamentai
Kategorija:Turkijos politinė sistema